ห้องทดลองของเด็กซ์เตอร์

ห้องทดลองของเด็กซ์เตอร์ (Dexter's Laboratory) เป็นการ์ตูนทีวีแอนิเมชันของสหรัฐอเมริกา ผลิตโดย Gendy Tatakovsky โดยค่าย Hanna-Barbera Cartoons ในปี 1996-1998 และเปลี่ยนมือมาเป็น Cartoon Network Studios ในปี 2001-2003 ฉายทั่วโลกผ่านทางช่อง Cartoon Network และทางยูบีซีช่อง 29 (ปัจจุบันทรูวิชั่นส์ ช่อง 44) สำหรับประเทศไทย ปัจจุบันออกอากาศที่ช่องบูมเมอแรง ช่อง 89

เรื่องราวของห้องทดลองของเด็กซ์เตอร์ เป็นเรื่องราวของเด็กซ์เตอร์ เด็กอัจฉริยะ ผู้ซึ่งมีสติปัญญาเหนือเด็กทั่วไป เขามีห้องทดลองลับอยู่ในห้องนอนของเขา โดยในแต่ละตอนเขามีหน้าที่ปกป้องห้องทดลองของเขาจากดีดี พี่สาวตัวร้าย และต้องไม่ให้พ่อกับแม่รู้เรื่องนี้อีกด้วย

เด็กชายอัจฉริยะ มีห้องทดลองลับในห้องนอนของเขา จากตอน LABretto ทำให้เราทราบว่าเด็กซ์เตอร์สร้างห้องทดลองนี้มาตั้งแต่ยังเป็นทารก และดีดีก็บังเอิญไปพบเจอเช่นกัน เด็กซ์เตอร์เชิดชูอัลเบิร์ต ไอน์สไตน์และชอบประจบสอพลออาจารย์ของตนเอง แต่จริงๆเด็กซ์เตอร์เป็นเด็กอ่อนแอและมักใช้เส้นทำให้ไม่ต้องเรียนพละ จากตอน D&DD ทำให้รู้ว่าเด็กซ์เตอร์ชอบเล่นเกมสวมบทบาทแบบกระดานกับเพื่อนๆและชอบโกง

พี่สาวของเด็กซ์เตอร์ เป็นเด็กที่กระตือรือร้น รักและชอบการป่วน ดีดีเป็นนักเต้นบัลเล่ต์ โดยมี ลีลี่ (LeeLee) กับ มีมี่ (MeeMee) ซึ่งเป็นเพื่อนเต้นของเธอ ในฤดูกาลที่ 2 ดีดีจะมีเพื่อนในจินตนาการชื่อ คูซาลากูปากูป (หรือเรียกย่อๆว่า คูซี่) นอกจากนั้นดีดีและเพื่อนๆยังชอบเล่นตุ๊กตาดาร์บี้ ซึ่งล้อเลียนชื่อของบาร์บี้

พ่อของเด็กซ์เตอร์ ทำงานแต่ไม่รู้ว่าเป็นงานอะไร เคยเป็นเจ้าแห่งหิมะ พบรักกับแม่ในตอนเรียนมหาวิทยาลัย เป็นคนเจ้าสำราญชอบเล่นและรักครอบครัว ติดขนมมัฟฟินของแม่มากจนทำทุกอย่างเพื่อชิงมันมา (จากตอน The Muffin King)

แม่ของเด็กซ์เตอร์ เป็นแม่ศรีเรือนเต็มขั้นมักทำงานบ้านแทบทุกประเภท แม่เป็นโรคกลัวเชื้อโรคจึงไม่กล้าใช้มือเปล่าแตะต้องสิ่งใดเลย (แม้กระทั่งพ่อ) จึงมักจะใส่ถุงมือยางเสมอๆ และในหลายๆตอนได้นำประเด็นโรคกลัวเชื้อโรคของแม่มาใช้ด้วย
ชื่อจริง แอสโทรโมโนมอฟ เป็นคู่แข่งของเด็กซ์เตอร์ในทุกๆเรื่อง มีห้องแล็ปลับที่ใหญ่กว่าของเด็กซ์เตอร์ และยังมีเป็ดซูเปอร์ฮีโร่เช่นเดียวกับมังกี้ มีน้องสาวปรากฏขึ้นในตอน Dexter Rival เขาแอบชอบดีดี

เป็นลิงในห้องทดลองของเด็กซ์เตอร์ มีไม่กี่ตอนเท่านั้นที่เขาจะปรากฏตัวในตอนของห้องทดลองของเด็กซ์เตอร์ เขาเป็นตัวเอกในตอนของเขาเองที่ชื่อ Dial M for Monkey ซึ่งเขาได้กลายเป็นซูเปอร์ฮีโร่
เป็นตัวละครในโทรทัศน์ที่เด็กซ์เตอร์ชอบดู ซึ่งเป็นรายการการ์ตูนแอ๊คชั่นทั่วๆไป ชื่อของเขาน่าจะเลียนแบบมาจาก แอ็กชั่นแมน ซึ่งเป็นชื่อเรียกตุ๊กตาแอ็กชั่นในอเมริกา
เป็นตัวละครในโทรทัศน์ที่ดีดีชอบดู โพนี่พัฟเป็นรายการเลียนแบบการ์ตูนเรื่อง มาย ลิตเติ้ล โพนี่ ซึ่งเป็นลักษณะของลูกม้าหลากสี เจ้าหญิง และอภินิหารสำหรับเด็กผู้หญิง
เป็นสิ่งมีชีวิตมาจากดินแดนในจินตนาการ มักถูกเรียกย่อๆว่า "คูซี่" อาหารที่ชอบทำคือ "เมี่ยงปี๊บ" (Papyrus)

ห้องทดลองของเด็กซ์เตอร์ในช่วงฤดูกาลแรกจะมีการแทรกการ์ตูนสองเรื่องคือ Dial M For Monkey (ไม่มีชื่อภาษาไทย) กับ The Justice Friends (ผู้พิทักษ์โลก) โดยทั้งสองเรื่องจะสลับการออกอากาศกัน
เป็นเรื่องราวของ มังกี้ ลิงในห้องแล็ปของเด็กซ์เตอร์ ซึ่งถูกเด็กซ์เตอร์ทดลองจนได้รับพลังพิเศษเป็นซูเปอร์ฮีโร่ แต่ไม่ยอมบอกใคร จนกว่าสายลับฮันนี่ดิว แห่งหน่วยพิทักษ์โลกเรียกเขาจะกลายร่างเป็นซูเปอร์ฮีโร่ออกช่วยเหลือผู้คน

Justics Friends หรือในชื่อภาษาไทยว่า ผู้พิทักษ์โลก เป็นการ์ตูนแทรกในเรื่องห้องทดลองของเด็กซ์เตอร์ เป็นเรื่องราวของซูเปอร์ฮีโร่ 3 คนซึ่งมารวมตัวกันในแมนชั่น Mercury Arms ออกปราบเหล่าร้ายและแก้ไขเรื่องวุ่นวายในชีวิตประจำวัน ชื่อของ Justice Friends นั้นเลียนแบบ จัสติสลีก รวมทั้งตัวละครต่างๆในเรื่องล้อเลียนฮีโร่และเหล่าร้ายของอเมริกันทั้งสิ้น โดยกลุ่มผู้พิทักษ์โลกนั้นนอกจากปรากฏตัวในเรื่องห้องทดลองของเด็กซ์เตอร์แล้ว (ทั้งในตอนของมังกี้และตอนของเด็กซ์เตอร์) ยังได้ปรากฏตัวในเรื่องเดอะ พาวเวอร์พัฟเกิร์ลสอีกด้วย นอกจากนั้นการ์ตูนเรื่องนี้ยังมีการนำเสนอเรื่องราวแบบ "ละครตลก" คือ จะมีเสียงหัวเราะแทรกขึ้นเมื่อถึงช่วงตลก
นอกจากนั้นยังมีเหล่าซูเปอร์ฮีโร่คนอื่นๆดังเช่น

เมื่อถึงฤดูกาลที่ 3 การ์ตูนเรื่องห้องทดลองของเด็กซ์เตอร์ได้ถูกเปลี่ยนมือจาก Hanna-Barbera Cartoons มาเป็น Cartoon Network Studios ทำให้เกิดเหตุการณ์เปลี่ยนแปลงเนื้อหาในการ์ตูนหลายๆอย่าง ไม่ว่าจะเป็นชื่อที่แท้จริงของแมนดาร์ค (ซูซาน) พ่อแม่ของแมนดาร์ค นอกจากนั้นฉาก ลายเส้น และเนื้อหายังเปลี่ยนไปหมดอีกด้วย (โดยเฉพาะแมนดาร์ค ที่มีบทบาทเด่นเกือบทุกตอน) แต่ยังคงมีการเปิดเผยเรื่องราวสำคัญๆ เช่น วันที่พ่อพบรักกับแม่ เป็นต้น ซึ่ง Gendy Tatakovsky ไม่ได้เป็นคนผลิตในฤดูกาลนี้ เพราะขณะนั้นกำลังติดงานสร้าง และ ซามูไร แจ๊ค อยู่Dexter Ego Trip Special (เด็กซ์เตอร์ผจญภัยข้ามเวลา) เป็นตอนพิเศษความยาว 1 ชั่วโมงเต็ม กล่าวถึงเริ่มเรื่องคือ

คืนหนึ่งแมนดาร์หมายชิงแหล่งพลังงานจากเด็กซ์เตอร์เพื่อใช้ครองโลก แต่ล้มเหลวกับถูกไล่ออกไป เด็กซ์เตอร์ก็กลับมาทำงานของตนต่อจนดีดีก็คิดจะป่วน แต่เด็กซ์เตอร์ห้ามทัน ดีดีจึงออกไปแต่ไปผิดที่คือไปที่เครื่องเดินทางข้ามกาลเวลา จากนั้นก็มีหุ่นยนต์ปริศนา 5 ตัวมากับบอกว่ามาทำลายผู้ที่ช่วยโลกอนาคต แต่เด็กซ์เตอร์ก็จัดการลงได้กับสงสัย จึงเดินทางไปยังอนาคตเพื่อสืบความจริงแต่พอไปถึงพบว่าในอนาคตเด็กซ์เตอร์ย้ายออกไป

พบว่าตัวเองที่ขี้ขลาดถูกแมนดาร์คที่เป็นเจ้านายข่มเหง กับยังไม่ได้กอบกู้โลก เด็กซ์เตอร์ได้เตือนสติตัวเองตอนหนุ่มกับชวนไปอนาคตอีกที จนทั้งคู่เผลอลืมทิ้งแหล่งพลังงานไว้ที่ห้องที่ทำงาน ทำให้แมนดาร์คพบก็ขโมยไป

ทาง 2 เด็กซ์เตอร์ไปอนาคตพบว่า ตนตอนแก่เป็นวีรบุรุษ ได้ถามเรื่องที่เกิดขึ้น แต่เด็กซ์เตอร์แก่จำไม่ได้ ทั้ง 3 จึงย้อนไปช่วงที่เกิดเหตุ

พบโลกที่ล่มสลายกับชาวโลกปัญญาอ่อน เด็กซ์เตอร์ผู้ใหญ่ก็เล่าให้ฟังว่าตอนหนุ่มนั้นทำงานได้ดีมาก แต่แมนดาร์คอิจฉาจึงขโมยงานตนไปขายจนเป็นใหญ่ หลังจากตอนหนุ่มกับตอนเด็กไปอนาคต แมนดาร์คชิงแหล่งพลังงานมาสร้างเครื่องมือครองโลก พอเด็กซ์เตอร์หนุ่มที่กลับมาพบความจริงอันโหดร้ายทนไม่ไหวจึงขุดดำดินหนีหลายปี จนพอเป็นผู้ใหญ่ขึ้นมาพบว่าตนเป็นคนเดียวที่รอดจากรังสี ก็พยายามช่วยโลกอย่างเต็มที่แต่ก็ถึงขีดจำกัด แต่ทั้ง 3 บอกเรื่องเจอแลปที่ล้างให้รู้ ตอนผู้ใหญ่จึงคิดแผนโดยใช้ความฉลาดร่วมมือกันเป็นความหวังสุดท้าย จากนั้นทั้ง 4 ร่วมกันเอาของในแลปทั้งหมดที่ยังใช้ได้ สร้างสุดยอดหุ่นอาวุธ จนสำเร็จก็ฉลองกัน

วันต่อมา ทั้ง 4 ก็บุกไปที่ฐานของแมนดาร์คจนสำเร็จ แต่แมนดาร์คผู้ใหญ่ก็เรียกตัวเองจาก 3 ช่วงเวลามา ทั้ง 2 ฝ่ายจึงสู้กัน แต่เด็กซ์เตอร์ตอนหนุ่มสู้ไม่ไหว จนแว่นตาถูกทำลายกับถูกเยาะเย้ย จนตอนหนุ่มโกรธกับมีความกล้าจัดการแมนดาร์คตอนหนุ่มลงได้กับเตือนสติทั้ง 3 ถึงวิธีกำจัดแมนดาร์คคือสลับขั้วพลังงานให้เป็นปกติ เด็กซ์เตอร์ทุกคนก็จัดการแมนดาร์คลงได้ วิ่งไปสลับขั้วพลังงาน แต่แมนดาร์คทั้ง 4 ก็ขัดขวาง จนเด็กซ์เตอร์เด็กที่อยู่ใกล้ที่สุดมีโอกาส เด็กซ์เตอร์ที่เหลือเชียร์ตอนเด็กให้มีแรงกดปุ่มเพื่อช่วยโลก ซึ่งอีกไม่นานเด็กซ์เตอร์ก็จะช่วยโลกได้ แต่ทันใดนั้นดีดีที่เดินทางข้ามเวลามาตอนแรกกดปุ่มสลับขั้วทันทีแล้วกลับอดีตไป ทำให้ช่วยโลกได้ แมนดาร์คทั้ง 3 กลับช่วงเวลาเดิมไป ส่วนแมนดาร์คผู้ใหญ่ก็ร่างระเบิดเหลือแต่สมอง เด็กซ์เตอร์ตอนแก่ก็จำได้ว่าดีดีช่วยโลกไว้ ทั้ง 4 ไม่ยอมรับ จึงสร้างหุ่นยนต์ 5 ตัวจากเศษเหล็กไปจัดการดีดี ทั้ง 4 บอกลากันกลับช่วงเวลาเดิม ทางเด็กซ์เตอร์เด็กพอกลับมาเห็นตัวเองตอนแรกไปจัดการหุ่นยนต์ 5 ตัวนั้น จนเข้าใจทั้งหมด เพราะตนเข้าใจผิดแต่แรก จนสับสนไปหมด เหมือนหลักการไก่กับไข่ เช้าวันต่อมาเด็กซ์เตอร์ทำตัวเหมือนไม่มีอะไรเกิดขึ้นกับใช้ชีวิตต่อไปอย่างสงบสุข

การ์ตูนเรื่องห้องทดลองของเด็กซ์เตอร์มีมิวสิกวิดีโอทั้งหมด 4 ชุดด้วยกัน

รายชื่อของห้องทดลองของเด็กซ์เตอร์ในภาษาต่างๆ ทั่วโลก มีดังนี้